РЕПУБЛИКА СРБИЈА

ОПШТИНСКA УПРАВА

ОПШТИНЕ ДОЉЕВАЦ

Број: 404-2-38/2019-03

04.04.2019. год.

Д о љ е в а ц

**ПРЕДМЕТ: Одговори на постављена питања у вези јавне набавке радова на повезивању система „Пуста река са системом нивос-водоснабдевање села Белотинац“ I фаза у отвореном поступку, број 404-2-38/2019-03**

У вези постављених питања за јавну набавку радова на повезивању система „Пуста река са системом нивос-водоснабдевање села Белотинац“ I фаза у отвореном поступку, број 404-2-38/2019-03 , а која гласи:

1. **Питање : Да ли су понуђачи у обавези доставити уз понуду важећу лиценцу надлежног органа за обављање делатности која је предмет јавне набавке или не?**

**Одговор:** Понуђач у поступку јавне набавке мора доказати да има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом (члан 75. став 1. тачка 5) Закона), како посебним прописом таква лиценца није предвиђена исту није потребно достављати.

1. **Питање: Да ли су понуђачи у погледу испуњавања услова кадровског капацитита, у обавези доставити уз понуду М обрасце и уговоре о раду за свих 10 радника или само за носиоца лиценце?**

**Одговор:** Понуђач је у обавези уз понуду достави М обрасце и уговоре о раду (на неодређено или одређено време) за свих 10 радника, од којих је најмање1 са личним лиценцама: -дипл. инж. грађевине 413 или 414

.

***Извод из конкурсне документације, стр. 19..***

|  |
| --- |
| ***Услов:*** Понуђач мора да располаже потребним бројем и квалификацијама извршилаца за све време извршења уговора о јавној набавци и то:  Да располаже довољним кадровским капацитетом и то:  да има најмање 10 радника запослених на неодређено или одређено време, или другом виду радног ангажовања, од којих најмање 1 са личним лиценцама и то:  -дипл. инж. грађевине 413 или 414 |

|  |
| --- |
| ***Доказ***: |
| ***а) о*бавештење о поднетој пореској пријави ППП-ПД**, извод из појединачне пореске пријаве за порез и доприносе по одбитку, а којим понуђач доказује да располаже са потребним бројем извршилаца. Понуђач је у обавези да достави извод из појединачне пореске пријаве за порез и доприносе по одбитку за месец који претходи месецу објаве позива за подношење понуда, оверену печатом и потписом овлашћеног лица понуђача. |
| б) **доказ о радном статусу: за носиоце лиценци који су код понуђача запослени** – фотокопију уговора о раду и М-А образац, |
| **в) доказ о радном ангажовању: за носиоце лиценци који нису запослени код понуђача**: уговор – фотокопија уговора о делу / уговора о обављању привремених и повремених послова или другог уговора о радном ангажовању и одговарајући М образац у складу са законом о раду односно законом о доприносима за обавезно социјално осигурање. |
| **г) фотокопије личних лиценци са потврдама Инжењерске коморе Србије** (уз сваку лиценцу) да су носиоци лиценци чланови Инжењерске коморе Србије, као и да им одлуком Суда части издате лиценце нису одузете (потврда о важности лиценце). Фотокопија потврде о важности лиценце мора се оверити печатом имаоца лиценце и његовим потписом; |

1. **Питање: Да ли су понуђачи у обавези доставити оригинал обавезујуће писмо о намерама банке за повраћај аванса, обзиром да је на страни 23. наведено да је обавезна садржина понуда, али на страни бр. 27., која се односи на финансијско обезбеђење понуде, није наведена достава истог?**

**Одговор:** Уколико се понуђач буде изјаснио да жели авансно плаћање (највише до 30%) у обавези је да достави оригинал обавезујуће писмо о намерама банке за повраћај аванса, у супротном – није у обавези да доставља наведено писмо.

1. **Да ли су понуђачи у обавези доставити образац о произвођачима материјала и опреме, како је наведено на страни бр. 31., у слободној форми, обзиром на то да, исти образац није предвиђен конкурсном документацијом?**

**Одговор:** Да понуђачи су у обавези да доставе образац о произвођачима материјала и опреме, у слободној форми.

1. **Шта доставити као доказ за багер гусеничар који се по Закону о безбедности у саобраћају не региструје?**

Одговор: За **багере гусеничаре**, прихватићемо доказе понуђача о располагању наведене грађевинске машине - по основу власништва, закупа, лизинга, **без обавезе достављања саобраћајне дозволе.** За багере „точкаше“, иста се мора доставити

Извод из конкурсне документације, стр. 18. и 19..

***Доказ:***

а) за опрему набављену до краја године која претходи години у којој се спроводи јавна набавка, **пописна листа или аналитичка картица основних средстава** на којим ће видно бити означена тражена техничка опрема. Пописна листа мора бити са последњим датумом у години која претходи години у којој се јавна набавка спроводи, потписана од стране овлашћеног лица и оверена печатом понуђача.

б) за средства набављена у години у којој се јавна набавка спроводи – **рачун и**

**отпремница;**

в) доказ о закупу – фотокопија уговора о закупу са пописном листом закуподавца;

г) доказ о лизингу – фотокопија уговора о лизингу.

ђ) за камионе, багере, утоварну лопату и конбиновану машину код којих постоји законска обавеза регистрације без обзира на основ коришћења (власништво, закуп, лизинг)– копије саобраћајних дозвола (фотокопије и испис из читача) и полисе осигурања важеће на дан отварања;

Наручилац задржава право да од понуђача накнадно захтева доставу оригинала или оверене фотокопије уговора на увид.

Понуђач је дужан да попуни Образац изјаве о техничкој опремљености, који је дат у Поглављу **XIII.** Конкурсне документације. Образац мора бити оверен печатом и потписан од стране одговорног лица и достављен уз понуду.

1. **Да ли се спајање цеви мора вршити електрофузионим спојницама, и где то стоји у пројекту?**

Одговор:

У пројектно-техничкој документацији у:

а) Изводу из пројекта, у одељку „Технички извештај“, на стр. 13. и 15., затим у „Локацијске услове„ на стр. 44., стоји: „Све предвиђене водоводне цеви и арматура су за радни притисак од 10 bara. Спајање PE цеви врши се електрофузионим заваривањем, ради веће безбедности у експлоатацији.“

б) У Пројекту за грађевинску дозволу, на стр. 9., 11., на стр. 40., 63., и 65. такође стоји: „Све предвиђене водоводне цеви и арматура су за радни притисак од 10 bara. Спајање PE цеви врши се електрофузионим заваривањем, ради веће безбедности у експлоатацији.“

Увид у пројектно-техничку документацију можете остварити на следећем линку:

<http://opstinadoljevac.rs/bigfiles/PovezivanjeSistemaPustaRekaSaNivosom.zip>

На основу наведеног, понуђачи су дужни да у обрасцу: „XIII. ОБРАЗАЦ СТРУКТУРЕ ЦЕНЕ СА УПУТСТВОМ КАКО ДА СЕ ПОПУНИ“, код „**РАДОВИ НА ИЗГРАДЊИ ВОДОВОДА - ДЕОНИЦА 1“** и код „**РАДОВИ НА ИЗГРАДЊИ ВОДОВОДА - ДЕОНИЦА 2“,** на позицијама, „4. НАБАВНО МОНТАЖНИ РАДОВИ“, у цену предвиде електрофузоно заваривање како цеви, тако и PE фазонских комада и арматура.

КОМИСИЈА